สวัสดีค่ะ พอดีตรวจหลังคลอดและฉีดยาคุมแบบ 3 เดือนเมื่อวันที่ 22 พฤศจิกายน 64 และได้ให้ใบนัดฉีดยาคุมครั้งถัดไปแต่ทำหายค่ะ จำได้แค่ว่าเดือนกุมภาพันธ์65 แฟนเผลอหลั่งในเมื่อวันที่ 15 กุมภาพันธ์ ยังไม่ได้ต่อยาคุมอยากทราบว่าจะมีโอกาสตั้งครรภ์ไหมคะ?และถ้าฉีดไม่ตรงวัน ฉีดครั้งต่อไปต้องรอประจำเดือนมาก่อนไหมคะ ขอบสำหรับคำตอบค่ะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%จากที่กล่าวมา ปกติแล้วยาชนิด 3 เดือนน่าจะครอบคลุมได้ 3 เดือนเต็ม กำหนดฉีดครั้งต่อไปจึงน่าจะไม่ก่อนวันที่ 22 กุมภามากนัก การมีเพศสัมพันธ์ในช่วงเวลาดังกล่าวโอกาสตั้งครรภ์ จึงยังมีได้น้อยค่ะแนะนำว่าถ้าไม่สบายใจก่อนการจะเริ่มฉีดยาคุมครั้งต่อไป ควรยืนยันการตั้งครรภ์ให้แน่ชัดก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าให้ผลลบจริงๆ ก็สามารถเริ่มฉีดยาคุมกำเนิดได้ดังเงื่อนไขที่กล่าวไปข้างต้น